Diari Oficial de la Generalitat Valenciana


Sumari del DOGV 6366, del 30-09-2010 (2010/10921)

RESOLUCIÓ de 22 de setembre de 2010, de la directora general d'Avaluació, Innovació i Qualitat Educativa i de la Formació Professional, per la qual s'amplia el termini de presentació de justificacions de les ajudes econòmiques destinades al manteniment dels gabinets psicopedagògics escolars dependents d'ajuntaments i mancomunitats, per a l'exercici 2010.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6366

Data del DOGV
:   30-09-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/10304


Data del document
:   22-09-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 22 de setembre de 2010, de la directora general d'Avaluació, Innovació i Qualitat Educativa i de la Formació Professional, per la qual s'amplia el termini de presentació de justificacions de les ajudes econòmiques destinades al manteniment dels gabinets psicopedagògics escolars dependents d'ajuntaments i mancomunitats, per a l'exercici 2010. [2010/10883]  
Per Orde d'11 de desembre de 2009, de la Conselleria d'Educació es van convocar ajudes econòmiques destinades al manteniment dels gabinets psicopedagògics escolars dependents d'ajuntaments, mancomunitats de municipis i entitats locals menors de la Comunitat Valenciana per a l'exercici 2010 (DOCV núm. 6175, de 12 de desembre).   
Les ajudes mencionades, van ser concedides per Resolució de 29 de juny de 2010, de la Direcció General d'Avaluació, Innovació i Qualitat Educativa i de la Formació Professional (DOCV núm. 6309 de 13 de juliol) que establia el 30 de setembre de 2010 com l'últim dia de presentació de la justificació.  
No obstant això, aquesta Direcció General considera aconsellable la seua ampliació fins una data posterior, en la mesura que no perjudica tercers, d'acord amb l'article 49 de la Llei 30/1992, de Règim Jurídic de les Administracions Públiques i del Procediment Administratiu Comú (BOE 27de novembre de 1992). Per tot això, de conformitat amb la disposició final primera de l'Orde d'11 de desembre de 2009, per la qual s'autoritza a aquesta Direcció General per a l'ampliació dels terminis de presentació de les justificacions de les subvencions, resolc:  
Únic  
S'amplia, fins al 15 d'octubre de 2010, el termini de què disposen els beneficiaris de les subvencions concedides en la dita convocatòria per a presentar les justificacions en la forma establida en la base 11, de l'Orde d'11 de desembre de 2009.  
La present resolució entrarà en vigor el mateix dia que es publique en el Diari Oficial de la Comunitat Valenciana, però produirà efectes des de l'endemà a la finalització del termini de presentació de justificacions establit en l'esmentada orde de convocatòria.  
València, 22 de setembre de 2010.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.